Wie is jy? – Finesse Meisie
’n Tiener met ’n goeie selfbeeld voel dat sy behoort. Ons gevoel van behoort ontwikkel al van kleins af en het te doen met die manier waarop ons ouers ons versorg en grootmaak. ’n Gevoel van waarde kan nie ontwikkel as iemand gedurig verkleineer en gekritiseer word nie.
Pelle en klasmaats kan ’n mens maak of breek. Ook jou huislike omstandighede is baie belangrik vir jou selfbeeld. Vic en Thea Brink beskryf dit so: ’n Meisie met ’n goeie selfbeeld voel dat sy waarde het. Ek tel. Ek is belangrik. Ek is OK. Ek word raakgesien.
Sukses voed jou gevoel van kan; mislukkings belemmer dit. Maar al kom jy uit die volmaakte huis, sal jou tienerjare onsekerheid en tye van ’n swak selfbeeld meebring. Dit is omdat jy in jouself besig is om te verander, en niks meer is soos dit was nie.
Daarby is die leefwêreld van ’n tiener ’n harde oerwoud, waar net die sterkstes oorleef, en ’n mens doen baie wonde en letsels in die skool en tussen jou skoolmaats op. Gelukkig hou niks vir altyd aan nie. Een van die dae kyk jy terug en glimlag oor alles …
Waarvoor bid jy nou eintlik?
Sproete en rooi hare? Perfek!